
&&& 
facerea monahului Gherasim Micraghiananitul 
[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă ie, Dumnezeul nostru, slavă Ţie! 
Rugăciunile începătoare: 
Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 


sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. Că a Ta 


este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi să cădem la Hristos Impăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 


să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a Slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul Sfântului sfințit mucenic Cosma etolianul: Ca un râvnitor al Sfinţilor 
apostoli ai primit luminarea Duhului şi propovăduitor dumnezeiesc al dreptei- 
credinţe te-ai arătat; de aceea întăreşte-ne şi pe noi pe temelia dumnezeiască a cre- 
dinţei ortodoxe şi a sfintelor dogme, Cosma sfințite mucenicule slăvite, cerând 
pentru noi iertare greşelilor. 


Slavă Tatălui şi Fiului şi Sfântului Duh. Tot acesta. Şi acum şi pururea şi în ve- 
cii vecilor. Amin. (a Născătoarei de Dumnezeu) 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii sau cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


Apoi: Psalmul 50 

1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 


19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 


Acrostih: Împodobeşte-ne, Cosma, cu cuvânt dumnezeiesc, al lui Gherasim 


Cântarea întâia 


Irmos: Apa trecând-o ca pe uscat, şi din răutatea egiptenilor scăpând, israeliteanul, 
striga: Izbăvitorului şi Dumnezeului nostru să-l cântăm. 


Impodobind cu învăţăturile tale dumnezeieşti inimile credincioşilor, minunate 
întocmai cu apostolii, izbăveşte-ne cu rugăciunile tale la Dumnezeu din necurățiile 
patimilor. 


Cu sfântul cuvânt de învăţătură ai călăuzit spre Hristos inimile credincioşilor, şi pe 
noi îndreaptă-ne spre darul desăvârşit al virtuţii, Cosma, de Dumnezeu cugetă- 
torule. 


Slavă Tatălui şi Fiului şi Sfântului Duh. 

Strălucind cu înţelepciunea duhovnicească a Evangheliei, te-ai arătat propovăduitor 
cu chip dumnezeiesc, întru care, părinte Cosma, înţelepţeşte-ne pe noi toţi să vie- 
ţuim cu vrednici. 

Şi acum şi pururea şi în vecii vecilor. Amin (a Născătoarei de Dumnezeu) 
Dumnezeu se întrupează din prea curatul tău sânge nearzând sălaşul tău curat, la 
care fii solitoare, tu singură de Dumnezeu Născătoare, ca să se îndure de cei ce te 
fericesc pe tine. 

Cântarea a III-a 

Irmos: Doamne, cela ce ai făcut cele de deasupra crugului ceresc şi ai zidit Bise- 


rica, Tu pe mine mă întăreşte întru dragostea Ta, că Tu eşti marginea doririlor şi 
credincioşilor întărire, Unul lubitorule de oameni. 


Cu râvnă apostolilor te-ai îmbogăţit, cuvioase; de aceea cureţi inimile cu dumne- 
zeiasca propovăduire şi acum dezrădăcinează, cu rugăciunile tale, din Biserica lui 
Hristos toate neghinele. 


Impodobindu-te în Athos cu strălucirile cele mai presus de minte, străluceşti în 
toată Elada lumina credinţei, prin care, sfinte, ai alungat întunecimea ereticilor cea 
pierzătoare care ne ameninţa pe noi. 


Slavă Tatălui şi Fiului şi Sfântului Duh. 

Cel ce cu puterea cuvântului şi harurile învățăturilor ai izbăvit pe mulți din adâncul 
deşertăciunii, izbăveşte-ne şi pe noi, ca un mare părinte întocmai cu apostolii, din 
adâncul cumplitelor năluciri. 

Şi acum şi pururea şi în vecii vecilor. Amin (a Născătoarei de Dumnezeu) 

Tu, care ai născut purtător de trup pe Cel ce este pricină a toate într-un singur 
ipostas, dar în două firi, pe Acesta roagă-L să omoare, Preacurată, patimile trupului 
nostru cu bogăţia bunătăţii Sale. 

Sedealna glasul al II-lea: Cuvântul tău s-a arătat prin Duhul cel dumnezeiesc ca o 
rouă cerească sufletelor secătuite; dar, o, Cosma, de Dumnezeu întelepțite, rou- 
rează şi inimile noastre aprinse de cărbunii patimilor cu ploaia învățăturilor tale. 


Cântarea a IV-a 


Irmos: Auzit-am, Dumnezeule, auzul Tău şi m-am temut; înțeles-am lucrurile 'Ta- 
le, grăia proorocul şi am proslăvit puterea Ta. 


Ca un ucenic de Dumnezeu inţelepţit al Evangheliei harului, părinte, dăruieşte har 
sufletelor noastre prin învăţătura buzelor tale. 


Din primejdii, necazuri şi din tot felul de nevoi slobozeşte-ne, fericite întocmai cu 
apostolii, prin ocrotirile tale. 


Slavă Tatălui şi Fiului şi Sfântului Duh. 


Cere ispăşire şi iertarea greşelilor noastre, sfinte, pace şi înţelegere celor ce cu sin- 
ceritate te fericesc pe tine. 


Şi acum şi pururea şi în vecii vecilor. Amin (a Născătoarei de Dumnezeu) 


Tu, care ai dat trup lui Dumnezeu şi după naştere ai rămas nestricată ca mai înainte 
de Naştere, pururea Fecioară, din toată stricăciunea izbăveşte-ne. 


Cântarea a V-a 


Irmos: Luminează-ne pe noi, Doamne, cu poruncile Tale şi cu braţul Tău cel prea 
înalt; pacea Ta dă-o nouă, lubitorule de oameni. 


Ca un mare învăţător al credinţei izbăveşte-ne pe noi de toată flecăreala şi întoar- 
cerea cumpliţilor păruţi înţelepţi. 


De sus păzeşte pururea, prin mijlocirile tale Biserica lui Hristos din cumplite şi 
grele eresuri, tu cel întocmai cu apostolii. 


Slavă Tatălui şi Fiului şi Sfântului Duh. 


Gură a lui Dumnezeu făcându-te, Cosma fericite, dă-ne pricepere să cugetăm la 
cuvintele lui Dumnezeu şi înţelepciune ca să ne mântuim. 


Şi acum şi pururea şi în vecii vecilor. Amin (a Născătoarei de Dumnezeu) 


Tron al lui Dumnezeu te-ai arătat, Fecioară Maică, ca una care l-ai purtat în mâini 
ca pe un Prunc; pe care roagă-L să miluiască sufletele noastre. 


Cântarea a VI-a 
Irmos: Rugăciunea mea voi înălța către Domnul şi Lui voi spune mâhnirile mele; 


că sufletul meu s-a umplut de răutăţi şi viaţa mea s-a apropiat de iad. Dar ca lona 
mă rog: Dumnezeule, din stricăciune scoate-mă. 


In toată Elada a ieşit cuvântul tău mântuitor, de trei ori fericite, căci te-ai arătat 
trâmbiţa Evangheliei; de aceea, Cosma, trâmbiţează în urechile sufletelor noastre 
frică de Dumnezeu, ca să trăim o viaţă plăcută lui Dumnezeu. 


Tămăduiri ai săvârşit, de Dumnezeu grăitorule, şi în viaţă şi după fericitul tău 
sfârşit, de aceea şi inima noastră bolnavă şi durerile trupului tămăduieşte-le, 
Cosma, apostole al lui Hristos, prin harul cel dat ţie de sus. 


Slavă Tatălui şi Fiului şi Sfântului Duh. 


Ca unul ce ai îndrăzneala către Hristos Cosma de Dumnezeu purtătorule cel în- 
tocmai cu apostolii, nu înceta să soleşti necontenit, cuvioase, ca să nu fie atraşi cre- 
dincioşii spre învățături nou arătate, ci ele să se depărteze din rândul acestora. 


Şi acum şi pururea şi în vecii vecilor. Amin (a Născătoarei de Dumnezeu) 


Sfeşnic de aur te-ai arătat, ca una ce ai născut strălucirea Tatălui întru asemănare 
omenească, Maică prea curată, izbăvind firea omenească din blestemul lui Adam; 
de aceea te lăudăm pe tine, Stăpână. 


Condacul Sfântului sfințit mucenic Cosma Etolianul glasul al II-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Propovăduitorule sfinţite, Cosma, cel întocmai cu apostolii, temelie nefrântă a Bi- 
sericii, întăreşte pe piatra credinţei inimile clătinate de necazuri, cerând pentru toți 
milă dumnezeiască. 


Prochimen: Cinstită este înaintea Domnului, moartea cuviosului Său. 
Stih: Minunat este Dumnezeu între sfinţii Lui. 


Evanghelia după Matei 


1. Chemând la Sine pe cei doisprezece ucenici ai Săi, le-a dat lor putere asupra 
duhurilor celor necurate, ca să le scoată şi să tămăduiască orice boală şi orice 
neputinţă. 

5. Pe aceşti doisprezece i-a trimis lisus, poruncindu-le lor şi zicând: În calea 
păgânilor să nu mergeţi, şi în vreo cetate de samarineni să nu intraţi; 

6. Ci mai degrabă mergeţi către oile cele pierdute ale casei lui Israel. 

7. Şi mergând, propovăduiţi, zicând: S-a apropiat Împărăţia Cerurilor. 

8. Tămăduiţi pe cei neputincioşi, înviaţi pe cei morţi, curăţiţi pe cei leproşi, pe 
demoni scoateţi-i; în dar aţi luat, în dar să daţi. 


Slavă Tatălui şi Fiului şi Sfântului Duh. 


Pentru rugăciunile cuviosului Tău, Milostive, şterge mulțimea greşelilor noa- 
stre! 


Şi acum şi pururea şi în vecii vecilor. Amin (a Născătoarei de Dumnezeu) 


Pentru rugăciunile Născătoarei de Dumnezeu, şterge mulțimea greşelilor noa- 
stre! 


Stih: Miluieşte-mă Dumnezeule după marea mila Ta, şi după mulțimea în- 
durărilor Tale, curăţeşte fărădelegea mea. 


Stihira, glasul al VI-lea: Podoabă prea dumnezeiască a Bisericii te-ai arătat, Co- 
sma cel întocmai cu apostolii, pe care ai împodobit-o cu cuvântul tău cel dumne- 
zeiesc; cu care şi acum luminează inimile noastre cu să vieţuim virtuos, ca să ne 
ferim de orice sminteală a celui rău, şi să stăruim neclintiţi în dumnezeieştile şi cin- 
stitele predanii ale de Dumnezeu grăitorilor părinţi, ca să aflăm Viaţa cea veşnică, 
sfinte, prin rugăciunile tale. 


[Preotul: Mântuieşte, Dumnezeule, poporul Tău...] 
Cântarea a VII-a 
Irmos: Tinerii cei ce au mers în ludeca în Babilon oarecând, cu credinţa Treimii 


văpaia cuptorului au călcat-o cântând: bine eşti cuvântat, Dumnezeul părinţilor 
noştri. 


Din cer primind chemarea ta, ai propovăduit Evanghelia şi împlinind dumne- 
zeieştile ei cuvinte şi învățături dai putere sufletelor dreptcredincioşilor, Cosma de 
Dumnezeu purtătorule. 


Ai lucrat cu înţelepciune cu plugul cuvântului ogorul sufletelor; învredniceşte-ne şi 
pe noi prin plugăria dumnezeieştilor tale învățături, sfinte, să odrăslim în inimile 
noastre frica cea dumnezeiască. 


Slavă Tatălui şi Fiului şi Sfântului Duh. 
Ca pe un semn de biruinţă dumnezeiesc ai aşezat crucea Domnului, cuvioase; de 


aceea dă-ne putere prin rugăciunile tale către Dumnezeu, Cosma de trei ori fericite 
să ne omorâm în Hristos trupul şi să ducem o viaţă sfântă. 


Şi acum şi pururea şi în vecii vecilor. Amin (a Născătoarei de Dumnezeu) 

Cuget înţelept şi străpungere a inimii şi minte de Dumnezeu cugetătoare dă, Fe- 
cioară, celor ce caută cu credință la cinstitul tău acoperământ, Născătoare de 
Dumnezeu prea lăudată şi cere pentru noi, curată, iertarea greşelilor. 


Cântarea a VIII-a 


Irmos: Pe Împăratul Ceresc, pe care ÎL laudă Oştile îngereşti, lăudaţi-L şi-L prea 
înălţați întru toţi vecii. 


Aflatu-te-a, părinte, Biserica lui Hristos întărire dumnezeiască în anii robiei, izbă- 
vind sufletele din înşelăciunea robiei. 


Cu râurile soliilor tale, Cosma de Dumnezeu grăitorule, curăţă inimile noastre de 
murdăriile răutăţii şi întinăciunile păcatului. 


Binecuvântăm pe Tatăl, pe Fiul şi pe Sfântul Duh, Dumnezeu 


Amăgirea eresurilor nou apărute care ameninţa să potopească întreaga Biserică a 
lui Hristos ai şters-o, părinte. 


Şi acum şi pururea şi în vecii vecilor. Amin (a Născătoarei de Dumnezeu) 


Acoperământ şi scăpare mare a neamului creştinilor eşti, pururea Fecioară; de 
aceea acoperă-ne şi pe noi de toată răutatea. 


Cântarea a IX-a 


Irmos: Cu adevărat, Născătoare de Dumnezeu, te mărturisim pe tine Fecioară cu- 
rată, noi cei izbăviţi prin tine, slăvindu-te cu Cetele cele fără de trup. 


Dă-ne putere împotriva oricărei rătăciri şi păcat, Cosma cel întocmai cu apostolii, 
şi izbăvire de tot felul de ispite. 


Impodobit fiind cu cununa mucenicilor ca un sfințit mucenic, Cosma cel întocmai 
cu apostolii, încununează-ne cu chipurile virtuților tale. 


Slavă Tatălui şi Fiului şi Sfântului Duh. 


Noule sfeşnic şi stâlp al Bisericii, întăreşte pe temelia Ortodoxiei inimile drept-cre- 
dincioşilor, Cosma fericite. 


Şi acum şi pururea şi în vecii vecilor. Amin (a Născătoarei de Dumnezeu) 


Preacurată Marie, ceea ce eşti singura de Dumnezeu Născătoare, alungă descuraja- 
rea din mine şi umple-mă de veselie dumnezeiască, Fecioară. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Şi Mărimurile: 


Bucură-te, imitatorul apostolilor şi învățătorul de Dumnezeu grăitor al Evangheliei; 
bucură-te, învățătorul cel dumnezeiesc al vieţii cinstite, Cosma de duh purtătorule, 
gura harului. 


Organ al Duhului te-ai făcut curăţindu-te pe tine prin nevoinţa sfântă în Muntele 
Athosului, şi ai ieşit cu porunca dumnezeiască şi ai propovăduit tuturor cuvântul 
harului. 


Ca Pavel străbătând, părinte, cetăți şi sate, inimile drept-credincioşilor le-ai aprins 
de flacăra Sfintei credinţe şi ai ars toată neghina rătăcirii. 


Bucură-te, dumnezeiască odraslă a Etoliei, palmierul cu mult rod şi cinstit al Atho- 
sului; bucură-te, dumnezeiescule tâlcuitor al dreptei-credinţe cu fapta şi cu cuvân- 
tul, Cosma fericite. 


Ai făcut alergări necontenite pentru mântuirea aproapelui, părinte Cosma, şi sufe- 
rind cu tărie sfârşit prin sugrumare, te-ai învrednicit strălucit de slavă muceni- 
cească. 


De orice năvală de durere şi glăsuire deşartă în credinţa vătămătoare de suflet pă- 
zeşte nerănită Biserica lui Hristos, Cosma, prin soliile tale la Cel lubitor de oame- 
ni. 


Toate Oştirile îngerilor, Înainte-mergătorule al Domnului, cei doisprezece apo- 
stoli şi toți sfinţii împreună cu Născătoarea de Dumnezeu faceţi mijlocire ca să 
ne mântuim toți. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Ectenia şi Apolisul. 

După care cântăm următoarele, glasul al III-lea: 

Pe toţi cei ce aleargă cu credinţă spre mijlocirea ta la Hristos, Cosma fericite, izbă- 
veşte-i din toată mânia şi necazul, şi roagă-te să li se dea iertare greşelilor, îndrep- 


tare vieţii şi milă dumnezeiască, ca vieţuind în fapte ale virtuţii să ne facem după 
sfârşit părtaşi ai vieţii fără de sfârşit. 


Stăpână, primeşte rugăciunile robilor tăi, şi ne izbăveşte pe noi de toată nevoia şi 
necazul. 


Toată nădejdea noastră spre tine o punem, Maică lui Dumnezeu, păzeşte-ne pe 
noi sub acoperământul tău. 


Distih: Cu fapte de virtute împodobeşte, Cosma, pe Gherasim care aleargă la aju- 
torul tău!” 


Sursa: „Viaţa şi învăţăturile cuviosului şi Sfinţitului mucenic Cosma etolianul, 
luminătorul Greciei şi apostolul săracilor“, Editura Deisis, Sibiu, 2001 

1. Obârşia şi viaţa sfântului 


Sfântul sfințit mucenic Cosma s-a născut în anul 1714 în satul Mega Dendron 
(Copacul mare) din Etolia, de unde a şi fost numit etolianul. Satul Mega Dendron, 


mai exact casa unde s-a născut şi a crescut Părintele Cosma, ale cărei ruine se 
păstrează până astăzi, se află la o distanţă de trei kilometri de orăşelul Thermos de 
lângă lacul Trihonida din judeţul Etoloakarnania. 


Numele său lumesc a fost Constas, adică Constantin. A avut încă un frate mai 
mare, ieromonahul Hrisant, care a fost director de gimnaziu în insula Naxos. 


Tatăl său se numea Dimitrie şi a fost ţesător de meserie. De la numele şi meseria 
tatălui se obişnuia pe atunci să fie numită toată familia, astfel că Părintele Cosma 
era numit Constas Dimitriu (a lui Dimitrie) ţesătorul. 


Familia lui Dimitrie, adică părinţii săi, care erau creştini ortodocşi cucernici, se 
trăgeau din satul Grammenohoria din Epir. Din pricina asupritorilor turci, părinții 
săi s-au mutat la început în Skulikaria din Arta, iar în 1700 în Apokouros. Pe atunci 
turcii îşi aveau sediul administrativ la Mega Dendron şi „de frica iudeilor”s-au 
aşezat în satul învecinat, Taxiarhis, unde s-a născut Hrisant. Puțin mai târziu, când 
au devenit cunoscuţi datorită meseriei lor, s-au mutat în Mega Dendron, în care 
locuiau atunci aproximativ patru sute de familii. 


Aici, în Mega Dendron, s-a născut şi a crescut al doilea fiu al familiei, care, mai 
târziu avea să devină izbăvitorul celor robiţi. Acest fapt este cunoscut şi acceptat 
de toţi locuitorii Etoliei, deşi există afirmaţii potrivit cărora Sfântul s-ar fi născut în 
satul vecin, Taxiarhis, însă aceste afirmaţii sunt neîntemeiate şi neconforme cu 
istoria. 

De aici, din Mega Dendron, unde a trăit şi a crescut, cu încuviințarea părinţilor săi 
a vizitat în anii adolescenţei sale mănăstirile din acel ţinut, de unde a luat putere 
pentru a urma calea pe care plănuia să pornească. Şi nu a întârziat să facă aceasta. 


Cam pe la vârsta de douăzeci de ani a lăsat războiul de ţesut şi a mers la Sigdiţa 
Parnasidei, unde exista o şcoală, iar apoi la Şcoala Sfintei Mănăstiri a Sfintei 
Paraschiva-Guvas din localitatea Vranghiana. Această mănăstire a fost construită 
de Sfântul Evghenie etolianul. Aici, la această Școală a învăţat Sfântul (vreme de 
opt ani după mărturia preotului paroh de acum al Bisericii din Vranghiana), având 
ca dascăli pe ierodiaconii Gherasim şi Anania. După ce a învăţat să scrie şi să 
citească, a fost învăţător la Şcoala din Lombotina (astăzi Hora de sus), apoi la 
Taxiarhis şi după aceea la Mega Dendron. 


La vârsta de douăzeci şi nouă de ani şi-a părăsit patria şi a mers în Sfântul Munte. 
Aici îşi continuă studiile împreună cu câţiva compatrioți de-ai săi la marea şi 
faimoasa şcoală a Sfintei Mănăstiri Vatoped, cunoscuta Athoniadă. 


Aici s-a pregătit foarte bine din punct de vedere teologic, filozofic şi filologic, 
având ca dascăli mari personalităţi. De la Panaghiotis Palama a învăţat filologia, de 
la eruditul profesor Evghenie Vulgaris din Zachint, care studiase în Italia, a învăţat 
fizica, filozofia şi ştiinţele exacte, iar de la Nicolae Zarzulion din Meţovos, care i-a 
urmat lui Vulgaris, a învăţat filozofia şi logica. L-a avut dascăl şi pe Neofit 
Kavsocalivitul. 


Mai târziu, deoarece Athoniada s-a pustiit datorită plecării dascălilor ei, Constas 
a mers la Mănăstirea Filotheu ca să pună în lucrare acolo, în viaţa monahală, 
teologia pe care o învățase. Aici a fost tuns monah primind numele de Cosma. A 
fost hirotonit diacon şi preot la vârsta de patruzeci şi cinci de ani şi un an mai 
târziu a ieşit din Sfântul Munte ca să-i înveţe pe fraţii săi. 


Părintele Cosma nu 1-a uitat niciodată pe nefericiţii cei de un neam cu el. Voia să 
meargă să-i ajute, să le dea putere, să-i păzească de tot răul şi să-i aducă la calea lui 
Hristos. Însă, mai întâi trebuia să se pregătească el însuşi prin post şi rugăciune 
pentru această mare lucrare. Prin viaţa sa ascetică a ajuns la mari măsuri 
duhovniceşti, însă, înainte de a ieşi în lume, înainte de a deveni un nou apostol al 
lui Hristos, vrând să vadă dacă ceea ce cugeta el era după voia lui Dumnezeu, a 
deschis Noul Testament şi o, minune, ochii săi s-au pironit asupra cuvintelor 
apostolului Pavel: „Nimeni să nu caute pe ale sale, ci fiecare pe ale aproapelui” (| 
Corinteni 10, 24). Adică nu te gândi numai la folosul tău duhovnicesc, ci şi la 
folosul celorlalți creştini. 


Glasul său lăuntric şi cuvintele Sfântului apostol Pavel l-au scos pe Părintele 
Cosma în afara Sfântului Munte. Cu binecuvântarea părinţilor athoniţi şi cu 
încuviințarea Patriarhului ecumenic a călătorit de la un capăt la celălalt al Greciei 
aflate sub ocupaţia turcească propovăduind Ortodoxia. 


Prin predicile sale a trezit neamul aflat sub jugul otoman şi prin strădaniile sale, 
mai presus de fire, i-a adus pe greci la calea cea bună. A oprit continua islamizare 
şi i-a întors pe grecii islamizaţi la Ortodoxie. I-a botezat pe cei care nu erau 
botezați şi i-a convins pe cei bogaţi să facă colimvitre. Au fost făcute patru mii de 
colimvitre de aramă care au fost date la parohiile ce nu aveau. I-a îndemnat, de 
asemenea, pe cei bogaţi să cumpere cărți duhovniceşti, metanii, cruciuliţe, piepteni 
şi broboade pentru femei. Cărțile le împărțea celor dornici de învăţătură, iar 
metaniile şi cruciulițele le dădea oamenilor simpli. Pieptenii îi dădea celor ce 
încetau să se radă, iar broboadele, mai mult de patruzeci de mii, le-a împărțit 
femeilor de toate vârstele, pentru a-şi acoperi capul. 


A ridicat Sfinte Biserici, ca să aibă creştinii unde să meargă la slujbe. A construit 
şcoli, unde copiii să poată învăţa limba greacă. Prin strădaniile sale s-au construit 
210 gimnazii şi au început să funcţioneze alte 1100 de şcoli primare, unde se învăţa 
cititul şi scrisul. A îndemnat familiile bogate şi mai ales pe cele fără de copii să 
primească în casele lor şi să-i hrănească pe copiii orfani care umblau goi şi 
înfometați pe drumuri. 


I-a îndemnat pe creştini să mute târgurile din ziua de Duminică, aşa cum obişnuiau 
evreii, în ziua de sâmbătă. Motivul era, desigur, limpede: în primul rând, pentru că 
Duminica este ziua pomenirii Învierii Domnului şi este zi nelucrătoare pentru 
creştini, iar în al doilea rând, Sfânta Biserică era singurul loc unde se putea auzi şi 
vorbi limba greacă veche. Dacă târgurile ar fi continuat Duminica, creştinii nu ar 
mai fi mers la biserică, aceasta având drept urmare, pe de o parte faptul cu nu ar fi 
participat la Sfânta Liturghie, iar pe de alta, că ar fi pierdut contactul cu limba 
greacă. Din această pricină, evreii îl urau de moarte pe Părintele Cosma. 


Însă lucrarea Sfântului Cosma nu s-a limitat doar la acestea. EI îi sfătuia pe creştini 
să lucreze, să cultive pământul şi să planteze pomi. Mu de pomi au fost plantați, iar 
alţii altoiţi. În multe sate, locuitorii arată până astăzi pomii de pe marginea 
drumului ce au fost altoiți de mâinile Părintelui Cosma, din care trecătorul poate 


lua un fruct ca să-l mănânce. 


Cu Harul lui Dumnezeu Celui în Treime Sfântul a săvârşit şi minuni. Pe mulți 
creştini, chiar şi turci, i-a tămăduit de boli fără leac. A scos din mlaştina 
păcatului nu numai oameni simpli, ci şi bande întregi de tâlhari. Mulţi dintre ei au 
fost mişcaţi de cuvintele Părintelui Cosma şi unii dintre ei au mers în mănăstiri, 
unde au devenit monahi, iar alții s-au întors în societate, unde au trăit o viaţă 
creştinească. 


Părintele Cosma a primit de la Dumnezeu harisma proorociei. A fost proorocul 
celor robiţi. Proorociile lui au fost un sprijin pentru neamul asuprit, însă pe 
strămoşii noştri, proorociile sale despre descoperirile tehnologice nu i-au mişcat 
deloc, deoarece nu aveau ştiinţă de carte şi se aflau sub stăpânire străină. 


Sufletele lor întristate erau atrase numai de proorociile legate de vremea eliberării. 
Dorul eliberării era alfa şi omega pentru tot neamul subjugat şi de la un capăt la 
altul al ţării toţi vorbeau în şoaptă despre acest mare vis. Dar poate că acest vis nu 
s-ar fi împlinit niciodată, dacă Părintele Cosma nu ar fi ieşit din Sfântul Munte ca 
să cerceteze neamul asuprit. Călătoriile sale nu s-au făcut pe drumuri aşternute cu 


flori şi petale de trandafiri, ci cu spini şi buruieni. Părintele Cosma a mers în 
„mijlocul lupilor” (Luca 10, 3). 


Lucrarea sa a fost mare şi grea şi s-a încheiat pe 8 august 1779 în localitatea 
Kollikondasi din Epirul de nord. 


Prima călătorie (1760-1763) 


Sfântul şi-a început propovăduirea în împrejurimile împărătesei cetăților. Apoi a 
străbătut Tracia, Macedonia şi a ajuns la Sfânta Mănăstire Proussos din Evritania. 
Acolo a întemeiat o şcoală şi, prin harisma înainte-vederii pe care o avea, a mustrat 
pe un ucigaş care omorâse un monah. Acel ucigaş, după acea mustrare, s-a pocăit, 
s-a smerit şi a intrat într-o mănăstire pentru a-şi mântui sufletul. 


Îndată după aceasta, Sfântul s-a dus în satul său, însă nu a fost primit. De aceea a 
mers în satul învecinat, Halikion, unde a fost găzduit în casele verilor săi. (Astăzi, 
în satul Aitopetra-Thermos din Etolia încă mai trăiesc urmaşi ai verilor Sfântului 
Cosma, cu numele de familie Skandros). De acolo a trimis pe cineva să cumpere 
grâu de la Vrahori (Agrinio de astăzi) şi a făcut parastas părinților săi. 


În continuare a călătorit prin satele din jur ale ținutului. Prima oprire a făcut-o în 
satele din Makrinia - Mesolonghion. 


Primul scop al predicilor sale era nelucrarea din Duminici. „Şase zile să lucraţi”, 
spunea el, „iar în ziua a şaptea, Duminica, să mergeţi la biserică. Nu faceţi târguri 
Duminica, nu băgaţi în casa voastră câştigul făcut în zi de Duminică...”. 


Aceste cuvinte ale sale, cât şi întreaga propovăduire, s-au făcut pricină ca 
Sfântul să fie bătut de proprietarii de pământ din Makrinia. lar el, deşi a fost 
lovit şi pus la jug ca un dobitoc ca să are pământul, la plecare i-a binecuvântat 
spunând: 


Din nefericire, mulți oameni simpli şi neînvăţaţi văd aceste cuvinte nu ca pe o 
binecuvântare, ci ca pe un blestem. Din pricină că ei înşişi obişnuiesc să blesteme, 
spun că Sfântul Cosma i-a blestemat pe cei din Makrinia să fie mușcaţi de 
animalele turbate, însă Sfântul Cosma ca un adevărat ieromonah athonit şi mai ales 
ca un Sfânt, ca un om pe care Dumnezeu l-a înzestrat cu harisma înainte vederii, nu 
ar fi încălcat cele spuse de Sfântul apostol Pavel: „Binecuvântaţi pe cei ce vă 
prigonesc” (Romani 12, 14). 


În locul fierii pe care i-au dat-o locuitorii din Makrinia, Sfântul le-a dăruit mană. 
Nu i-a blestemat, nu le-a spus: „Să vă muşte câinii turbaţi şi să nu aflaţi nicăieri 
tămăduire şi să muriţi”, ci le-a spus că atunci când vor fi muşcaţi de câini turbaţi, 
vor merge în satul lui şi se vor vindeca. Aşadar, aceste cuvinte nu sunt blestem, ci 
sunt binecuvântare, sunt cuvinte prooroceşti. Sfântul Cosma a prevestit viitorul. A 
văzut de mai înainte boala turbării şi le-a dat binecuvântare semenilor săi să 
meargă la Mega Dendron şi să se tămăduiască. 


Tot prooroceşti, iar nu blestem, sunt şi cuvintele pe care Sfântul le-a spus şi cu alte 
ocazii. De pildă: 

A văzut de mai înainte, iar nu a provocat nenorocirea războiului civil 
grecesc, aşa cum a văzut de mai înainte, iar nu a provocat tăierea capului lui Ai 
paşa. Cuvintele sale: „nu sunt blestem, ci 
cuvinte prooroceşti. 


Aşadar Sfântul Cosma nu a blestemat, pentru că, fiind un adevărat proroc al lui 
Hristos, niciodată nu şi-ar fi încălcat propriile sale cuvinte şi nu ar fi săvârşit 
altceva decât ceea ce învăţa: „preoţii trebuie... să nu blesteme”, iar în al doilea 
rând, niciodată nu ar fi săvârşit contrariul celor spuse în Sfânta Scriptură 
„binecuvântaţi şi nu blestemaţi” (Romani 12, 14). 


Aşadar, după ce a fost bătut şi izgonit, Sfântul a plecat din Makrinia şi a ajuns ud 
de transpiraţie la Petrohori, unde 1-a găsit pe săteni lucrând la viile lor. Petrohori se 
află la o depărtare de patru kilometri de Thermos şi la şapte de Mega Dendron, în 
partea de răsărit a lacului Trahonida, la altitudinea de 310 metri. Câmpia mică de la 
Petrohori era şi ea plină de vii. Locuitorii l-au primit cu respect şi bunătate. Şi-a 
întrerupt lucrul, s-au adunat la un loc toți împreună şi au ascultat predica lui. Apoi 
i-au adus de mâncare, însă nu aveau apă. 


Atunci Sfântul, ca un alt Moise, a lovit cu toiagul său o stâncă în chipul Crucii. 
Aceasta s-a despicat şi a ieşit apă. Stânca aceasta se păstrează până astăzi şi din ea 
curge mereu apă, sau mai degrabă agheasmă. Cantitatea de agheasmă este aceeaşi 
şi vara şi iarna. Stânca se află pe pământul lui Apostol Triandafilos şi în acel loc se 
află o bucată de marmură cu următoarea inscripție:,, Aici a stat şi a învăţat Sfântul 
celor robii, întâiul dascăl al poporului nostru, Cosma etolianul”. 


Pe lângă această întâmplare minunată, Sfântul i-a binecuvântat pe locuitorii din 
Petrohori şi vule lor. Până astăzi, locuitorii din Petrohori cultivă viţă de vie şi 
produc vin de primă calitate, aşa cum se ştie în toată Etolia. 


În continuare Sfântul a călătorit prin satele Xiromeros, Valtos, Agrafa şi Arta. S-a 
întors iarăşi în Etoloakamania şi a propovăduit în Mesolonghion, Navpakt, Etoliko, 
Katohi, Anghelokastro, Mahala, Vrahori (Agrinio), Mustafulis (Panetolio), Demi 
(Kenurio), Muhtarina (Varia) şi Guriţa (Mirtia). 


La Mirtia a fost găzduit în Sfânta Mănăstire cu hramul Intrarea în Biserică a 
Născătoarei de Dumnezeu, unde a liturghisit, a propovăduit cuvântul lui Dumnezeu 
şi a cerut rugăciunile călugărilor de acolo. Apoi a mers şi la alte mănăstiri din 
împrejurimi. La Sfânta Mănăstire a Cinstitului înaintemergător - Dervekistis, la 
Sfânta Mănăstire a Naşterii Maicii Domnului din Fotmos de pe malul lacului, la 
Mănăstirea Katafighion de lângă Taxiarhis şi la Mănăstirea Sfintei Paraschevi din 
Mandra, unde a ţinut cuvânt de învăţătură în „Școala în ascuns” care exista acolo. 
Însă primarii satelor, fiindcă îi deranjau predicile lui, l-au pus pe guvernatorul ture 
de la Mega Dendron să-l alunge. Acela l-a surghiunit la Bitolia Serviei, acolo unde, 
astăzi este o mănăstire. 


În 1763 a fost eliberat şi Sfântul s-a îndreptat spre Constantinopol. Pe de o parte, 
voia să-şi înnoiască binecuvântarea, iar pe de alta să-l înştiinţeze pe Patriarh despre 
călătoria sa ce a durat trei ani, despre problemele şi greutățile pe care le-a întâm- 
pinat în noua sa slujire şi să-i ceară să se roage pentru el, ca să-şi continue greaua 
sa misiune şi slujire. 


A doua călătorie (1763-1774) 


În 1763, Sfântul, după ce a primit din nou binecuvântarea Patriarhului, şi-a început 
a doua călătorie, care a durat aproximativ unsprezece ani. A săvârşit multe minuni, 
a dat multe învățături şi a rostit zeci de proorocii. Prin cuvintele sale, prin viaţa sa, 
prin pilda sa, mulţi s-au întors la calea cea bună. Mii de oameni ascultau 
propovăduirea pocăinţei poate pentru prima dată. 


Nenumăraţi tâlhari au părăsit fărădelegile lor şi şi-au întemeiat familii. Mulţi au 
fost cei ce l-au urmat şi l-au ajutat, însă destul de mulţi şi cei ce s-au purtat cu el cu 
vrăjmăşie. El însă a semănat pretutindeni năzuinţa eliberării şi a scuturării jugului 
otoman. Sămânţa sa a găsit pământ bun şi primele vlăstare au ieşit îndată, iar apoi a 
venit eliberarea. Un adevărat vlăstar, un fiu duhovnicesc al Sfântului Cosma, a fost 
Rigas Ferreos. 


În 1763, după ce Patriarhul Ioanichie al III-lea i-a reînnoit binecuvântarea, Sfântul 
a călătorit prin Tracia, Macedonia şi a ajuns în Sfântul Munte, unde a vizitat toate 
mănăstirile şi schiturile şi a cerut binecuvântare de la părinți. Apoi a mers la 


Skopelo, Skiato şi în continuare în Thesalia. A vizitat sate mici, comune şi oraşe. A 
mers în locurile greu accesibile ale munţilor Olimp şi Kissavo, unde se aflau 
cuiburile tâlharilor. 


„ după cum s-a şi petrecut. Prin aceste 


cuvinte prooroceşti Sfântul i-a însuflețit şi i-a încurajat pe oameni. 


In Larisa a intrat în conflict cu evreii şi cu cei bogaţi. I-a îndemnat pe greci să mute 
sâmbăta, târgul de Duminică impus de evrei. Atunci evreii s-au împotrivit şi 
Sfântul a preferat să plece. Avea încă multe de dăruit creştinilor aflaţi în robie. 


După Lansa a mers la Rapsani, la Ambelakia şi apoi la Velestino. La Velestino a 
găsit pământ roditor. Acolo au fost mulţi care l-au ascultat, l-au cinstit şi l-au iubit, 
însă unul singur l-a urmat, Rigas Ferreos, un ucenic adevărat al său. Fără Sfântul 
Cosma nu ar fi existat Eteria, nu ar fi existat eroii din 1821, laici şi clerici. Nimeni 
nu s-a ostenit atât de mult ca el pentru pregătirea neamului şi pentru a sădi în 
sufletul lui marele ideal al eliberării. 


După Velestino şi Thesalia, Sfântul a mers în Macedonia apuseană. A călătorit prin 
Elasona, Servia şi prin satele Olimpului. La Karia cineva i-a dat un harbuz, însă el 
nu l-a primit spunând: Nu-l vreau, pentru că este furat”. Şi într-adevăr, era furat. 
Acolo, în Karia, un om pe nume Sakelaris l-a invitat să-l găzduiască în casa sa. 
Nurorile lui însă se mâhneau pentru că nu aveau untdelemn ca să gătească. Atunci 
Sfântul a făcut o minune. Vasele de untdelemn ale casei lui Sakelarie s-au umplut 
toate. 


Apoi a mers la Ano Milia. În acea vreme în satele de câmpie izbucnise o epidemie 
de holeră. Sfântul Cosma, după ce a făcut un paraclis şi litanie, a înfipt o cruce de 
fier în ramurile unui pin şi minunea s-a săvârşit. Satul s-a izbăvit de holeră. Crucea 
se păstrează până astăzi în pin şi nu a ruginit, deşi este neacoperită, nici nu a fost 
cuprinsă în trunchiul pinului. (Aşa cum se ştie, atunci când înfigem un fier într-un 
copac, pe măsură ce acel copac creşte, îl cuprinde în trunchiul său). 


Apoi, Sfântul s-a dus la Katerini, Kozani, Siatista şi Grevena. În satul Ţiraki a 
rostit o proorocie. După împlinirea acesteia, locuitorii de acolo, în semn de cinstire 
pentru Sfânt, au numit satul lor „Sfântul Cosma”. Acelaşi lucru trebuie să se fi 
petrecut şi cu compatrioţii săi, care, în 1930, au schimbat numele satului lor din 
Kefalovriso în Thermos. Din nefericire, au preferat vechea denumire de Thermos 
în locul numelui marelui nostru Sfânt. Ar putea spune cineva că pe atunci nu era 


recunoscut oficial ca Sfânt. Dar aceasta este o îndreptăţire vrednică de râs. Dacă 
Ani paşa i-a zidit în 1814 mănăstire, strămoşii noştri nu ar fi putut să numească 
satul lor „Sfântul Cosma”? Atunci s-a făcut o greşeală, însă acum, când îl prăznuim 
în mod oficial, de ce nu numim prin proiectul de lege „Kapodistra” întinsa 
localitate Thermos, comuna „Sfântul Cosma”? Pentru că „nici un prooroc nu este 


bine primit în patria sa”(Luca 4, 24). 


În 1767 a vizitat Bitolia (Monastirion de astăzi) şi în continuare a mers în Pind. 
Acolo s-a nevoit să unifice neamul prin limbă. 


Desigur, atunci strămoşii noştri l-au ascultat pe Sfânt, însă noi acum facem 
contrariul. Vorbim două-trei limbi europene, iar greaca nu o cunoaştem aproape 
deloc. 


După ce a plecat din Pind, a vizitat Meţovo, loanina, Koniţa şi Zagorohoria. La 


Zagori, pe când îi povăţuia pe locuitori să întemeieze o şcoală, aceia i-au cerut să-i 
ajute să construiască o punte, ca să nu se înece când trec râul. Atunci Sfântul le-a 
spus: 


Apoi s-a dus la Sfântul Andrei, la Grazoni şi la Ziţa. La Ziţa a găsit pământ bun şi 
a stat acolo destul de multă vreme. Aproape de Ziţa existau două mănăstiri, două 
sihăstrii, şi în acea vreme Sfântul avea nevoie de puţină odihnă şi linişte, însă 
odihna a durat puţine zile. Acolo a întemeiat o şcoală, pe care locuitorii au numit-o 
„Dăscălie”. Până în ziua de astăzi locul de acolo se numeşte „Dăscălie”. 


Ziţa a fost pentru Sfânt un punct de plecare. De acolo a pornit spre locurile din jur 
ale Epirului, unde îi îndemna pe locuitori să planteze copaci. 
La Dropoli din Epirul de nord a spus: 


Fiind înştiinţat că turcii din Arghirokastro le-au silit pe femeile din Dropoli să le 
alăpteze copiii, Sfântul, prin învăţătura sa, a vindecat acest rău şi a slobozit Dropoli 
de birul laptelui matern, spunând femeilor creştine că trebuie să înceteze a mai 


alăpta pe copiii turcilor, iar turcilor că prin această alăptare există primejdia ca 
neamul lor să se vatăme şi să-şi piardă duhul războinic. Potrivit istoricului Zoton 
Molosson, care a scris viaţa Sfântului Cosma în 1826 la Atena, după predica 
aceasta, cinci sute de femei din Dropoli au încetat să alăpteze copiii turcilor. 


În continuare, Sfântul a mers la Tzumerka. Întâlnind pe drumul dintre Sirrako şi 
Kalarrites o femeie cu copilul ei, a proorocit: 

Și într-adevăr acel copil (loanis Kolettis) a ajuns 
mai apoi prim-ministru al Greciei. 


După aceea, Sfântul s-a dus în părţile localităţii Suli. În continuare, a călătorit prin 
părțile Artei: Valto, Xiromero şi Voniţa, care era pe atunci un bogat port comercial 
venețian. Sfântul a mustrat prin predica sa luxul în care petreceau locuitorii de 
acolo, apoi a binecuvântat munţii din apropiere, spunând: „Fiţi binecuvântaţi! 
Multe suflete veţi mântui”. Într-adevăr, în 1821 multe femei şi copii din regiunea 
Acarnaniei s-au refugiat în acei munţi care erau sub stăpânire venețiană. 


După Voniţa, a ajuns la Mahala, a trecut râul Ahelou, a propovăduit în satul 
Magula, apoi s-a îndreptat spre Etoliko. A ocolit localitatea Katohi, pentru că de 
departe văzuse că în centrul satului se afla o geamie şi pentru că nici un locuitor al 
acelui sat nu fusese la predica pe care o ţinuse cu puţin timp înainte în Magula. 
După Etoliko a propovăduit în Mesolonghion, în Navpact, a trecut în Ahaia, s-a 
întors în Grecia continentală şi a ajuns la Galaxidi. 


În acea vreme a izbucnit războiul ruso-turc (1770). După mai mulţi cercetători, în 
vremea răscoalei Orlovilor Sfântul se afla în Sfântul Munte, iar după alţii în 
Kafalonia, aflată sub stăpânire venețiană. Este sigur că Sfântul Cosma nu a 
participat nici măcar în mod indirect în mişcarea Orlovilor, pentru că, prin darul 
înainte-vederii, a văzut că „năzuinţa” va veni după trei generaţii. Aşadar, o răscoală 
înainte de vreme ar fi fost cu siguranță înăbuşită în sânge. În cele din urmă, 
nereuşita Orlovilor a dovedit faptul că Sfântul avusese dreptate. 


Sfântul Cosma nu aştepta eliberarea neamului prin alianţe militare. EI a proorocit: 

Adică „năzuinţa” nu 
va veni prin tratate, ci cu armele. Trebuia să se îmbunătăţească starea duhov- 
nicească a grecilor, ca să înceapă ei înşişi revoluția. Însă neamul era fără ştiinţă de 
carte şi trebuia să înveţe. Prin cultură, neamul înrobit se putea trezi şi ridica 
împotriva cotropitorilor. Prin urmare, trebuia să se construiască şcoli. 


În 1774 a mers din nou la Constantinopol. Dorea să-l înştiinţeze pe Patriarhul 
Samuil 1 despre lucrarea sa şi să-i ceară binecuvântare. Voia să facă o dare de 
seamă a lucrării sale, a călătoriei sale. O călătorie de mulţi ani, de mulți kilometri, 
o călătorie cu multe greutăţi şi nenumărate jertfe, o călătorie în timpul căreia toţi |- 
au cinstit, toţi se întristau când pleca de lângă el şi doreau să-l vadă din nou, o 
adevărată călătorie misionară. 


A treia călătorie (1775 până la 24 august 1779) 


Sfântul avea şaizeci şi unu de ani când a ajuns pentru a treia oară la 
Constantinopol. Aici nu s-a rezumat să facă numai o apologie a lucrării sale, nu s-a 
mulțumit numai să-l înştiinţeze pe Patriarh despre problemele şi greutăţile prin care 
treceau grecii aflaţi în robie; nu s-a mulţumit numai să povestească şi să descrie 
nevoinţele şi neliniştile lui şi să-i dezvăluie ostenelile şi sudorile sale; nu s-a gândit 
să se liniştească după cele două călătorii pe care, din fericire, le-a dus la bun 
sfârşit: nu l-a descurajat osteneala călătoriei de cincisprezece ani, ci îndată ce a 
ajuns la Constantinopol şi-a făcut cunoscute intenţiile sale şi l-a înştiinţat pe noul 
patriarh. Sofronie al II-lea despre gândurile sale legate cu activitatea sa misionară, 
gânduri izvorâte din sufletul său sfânt şi inima sa compătimitoare, care îi spuneau 
că nu trebuie să renunţe, cu toate că era înaintat în vârstă. 


Pentru aceasta a cerut şi a primit din nou binecuvântarea scrisă a Patriarhului şi a 
pornit într-o nouă călătorie, o călătorie in care a alergat ca un tânăr de douăzeci de 
ani. A alergat pentru că a înţeles că vremea se scurtează. Peste puţin timp avea să 
părăsească lumea, iar lumea avea nevoie de el. Trebuia ca pe fiecare să-l asculte, să 
ia aminte la problema lui şi să-i dea sfatul potrivit. Astfel, îl vedem într-un sat 
predicând despre nelucrarea din ziua de Duminică, în alt sat mustrând luxul 
femeilor şi, în general, al bogaţilor, în altul vorbind despre dragoste, pentru că 
acolo exista ură, în alt sat dăruind colimvitre pentru botez, în altul construind 
şcoală pentru copii: într-un loc vindecând bolnavi, iar în altul mângâindu-i pe 
oameni şi spunându-le că „năzuinţa” va veni la a treia generaţie. 


Aşadar, după ce a primit binecuvântarea Patriarhului, a plecat din Constantinopol 
şi s-a îndreptat spre Egheo. Erau şi acolo suflete, erau şi acolo greci aflaţi în robie, 
pe care trebuia să-i vadă, îl aşteptau şi acolo creştini îndureraţi ca să-i asculte 
predica, să se mărturisească, să-i ceară sfatul şi binecuvântarea. 


Prima oprire a fost Dodecanezul, iar apoi insulele Cidade. Acolo l-a întâlnit pe 
fratele său Hrisant, care era directorul gimnaziului din Naxos. 


Apoi a trecut pe la Andros, unde a fost găzduit la Sfânta Mănăstire a Sfântului 
Nicolae. (După moartea sa mucenicească şi după mutarea Sfintelor Moaşte, 
ucenicii săi au dus o părticică din Moaşte, maxilarul de jos al Sfântului, şi a dăruit- 
o mănăstirii, unde se păstrează până astăzi). Apoi, după ce a trecut pe la Paros, 
Mikonos, Milos, Serifos, a mers din nou cu corabia în Sfântul Munte. 


După ce a trecut pe la toate Sfintele mănăstiri şi schituri, de unde a luat putere 
pentru continuarea nevoinţelor sale, a călătorit prin Halkidikis, lerisos, Polighiros 
şi Laringovis (Amea de astăzi). La Amea i-a rugat pe preoți să-i cheme pe 
credincioşi ca să le predice. Preoţii au alergat pretutindeni şi toţi creştinii, bărbaţi şi 
femei, mici şi mari, s-au adunat în Sfânta Biserică a întâiului mucenic şi arhidiacon 
Ștefan, metoc al Sfintei Mănăstiri Constamonitu din Sfântul Munte. „Suntem toţi 
prezenţi”, i-au spus ei, însă Sfântul, prin harisma înainte-vederii pe care o avea, a 
văzut că lipsea o femeie însărcinată. A fost chemată şi ea şi numai după aceea a 
început să predice. 


La Amea a rămas destule zile şi a fost găzduit în diferite case. Cei care l-au găzduit 
şi-au luat ca nume de familie numele lui. În zilele noastre există în Amea mai mult 
de cincisprezece familii care poartă numele de „Cosma”. La fel s-a petrecut şi în 
satele din jur, precum şi în alte ţinuturi pe unde a călătorit Sfântul Cosma. 


Când a sosit ziua despărțirii, toţi locuitorii din Amea l-au petrecut, iar în locul unde 
s-au despărţit au zidit un loc de închinare care există până astăzi. 


Apoi, după ce a trecut pe la Zervorohoria, a mers la Tesalonic, iar în luna iulie a 
aceluiaşi an (1775) la Veria. In continuare s-a dus la Kastoria, iar în august 1775 la 
Siatista. În septembrie, acelaşi an, a ajuns în Epirul de Nord, oprindu-se mai întâi 
la Koriţa. 


După Koriţa a mers în Moshopolis, Delvino şi la satele din împrejurimi. La 
Delvino a fost sprijinit şi ajutat de episcopul locului, Ioanichie. Apoi a trecut prin 
Filiates, locul unde locuitorii din laringovis, astăzi Dropolis (astăzi Dril- Amea- 
Halkidikis s-au despărţit de Sfântul Noupolis), Vuliarates, Arghirokastro, Tepeleni, 
Vissani, Droviani. În Epirul de Nord a vorbit despre „năzuinţă”. La Vuliarates a 
proorocit despre inventarea automobilului. În satul Țaraplana (Vasiliko de astăzi) a 
proorocit despre eliberarea lui (satului) astfel: Sfântul predica lângă un copac, care 
avea o gaură. La un moment dat a luat un lemn, l-a băgat în gaură şi a spus: 


Cuvintele sale s-au împlinit în 1912. 


În continuare, Sfântul a mers la loanina. Acolo, după spusele lui Constantin Dimi- 
triu, s-au petrecut următoarele: 


Un grup de negustori greci din satele de munte din 'Tetoloakarnania au întâlnit în 
drumul lor nişte turci albanezi, care îl duceau pe Sfânt legat cu lanţuri spre un loc 
necunoscut, probabil cu scopul de a-l omorî. Atunci, aceia au dat 30.000 de groşi 
călăilor şi Sfântul a fost eliberat. După ce au plecat călăii, Sfântul le-a mulţumit şi 
i-a binecuvântat, spunând: lar când 1- 
a întrebat de unde sunt, aceia i-au răspuns: „Suntem din Kravara”. Apoi le-a urat 
drum bun şi s-au despărțit. 


Rodul acestei binecuvântări se vede până în zilele noastre. «Locuitorii din Kravara, 
această „binecuvântată comunitate”, au propăşit mult. Dintre ei, mulți au ajuns 
oameni de ştiinţă şi se disting prin hărnicie şi cinste. 


După ce a fost eliberat, Sfântul a mers la Vovusa din Pind, la Antohorio şi la Mikro 
Peristeri. 


În 1776 a trecut prin satele din Grevena, prin Servia, pe la Mănăstirea Cuviosului 
Nicanor — Zavordas, pe la Deskati şi Elasona. În anul următor a coborât în Thesalia 
şi a călătorit prin satele din Aspropotamos. În satul Klinovos a făcut următoarea 
proorocie: Și într-adevăr, s-a scufundat. La Krania 
şi-a dat cămaşa ca să fie spălată, dar i-au dat alta înapoi, iar pe aceea au ţinut-o 
pentru ei ca binecuvântare. Ea se păstrează până astăzi la Trikala. 


În acelaşi an a trecut prin satele Petruli, Melisurgos, Vranghiana şi prin satele din 
Arta. La Miliana şi-a pierdut (alţii spun că i-a fost furată) crucea. Locul unde a fost 
pierdută se numeşte până astăzi „Crucea”. 


La Dafnoti, în Arta, s-au petrecut următoarele: Când şi-a terminat predica, s-a 
apropiat de el preotul satului Skupa şi l-a chemat să predice şi în satul său. Dar 
Sfântul nu a mers, ci i-a spus: 


Intr-adevăr, când s-a întors în sat, preoţii i-au găsit 


pe toţi sătenii culegând cireşe. 


Apoi, Sfântul a mers la Gurghiana şi a proorocit că acel sat va rămâne totdeauna 
mic. Totdeauna vor fi zece case”. Şi într-adevăr, până în zile noastre satul are 
zece familu. 


După aceea Sfântul a predicat în Halkiades, Țamuria, Preveza, Levcada şi 
Kefalonia. Proorociile lui rostite în Kefalonia s-au împlinit cu precizie matematică, 


atât în ia anului eliberării insulelor ionice, cât şi a descoperirii telefonului. 


La Ason le-a spus greierilor să tacă şi îndată aceia au amuţit, de asemenea a 
tămăduit un paralitic. La Kastro de lângă Ason I-a făcut pe un surd să audă. Mai 
mult, a cerut să-l întâlnească pe căpitanul de marină Antonie Ghetilinis, pe care nu- 
| cunoştea şi l-a sfătuit să-şi mărturisească un vechi păcat al său. 


Din Kefalonia, scrie Safiros Hristodulidis, a trecut în Zakintos însoţit de zece 
caicuri pline de credincioşi kefaloniţi, însă nu a rămas mult în Zakintos, pentru că 
i-au stat împotrivă mai-marii locului şi astfel s-a întors în Kefalonia. Dar şi de 
acolo a plecat, pentru că şi aici a întâmpinat împotrivire şi de aceea s-a dus în 
Kerkira. Venețienii însă nu i-au dat permis de şedere în insulă şi pentru aceasta a 
fost nevoit să plece. Însă locuitorii din Kerkira, înainte ca el să plece, cu multă 
măiestrie i-au luat cămaşa. Acea cămaşă s-a păstrat în Sfânta Biserică a Sfântului 
apostol Andrei din Manduki, până în vremea ocupaţiei germane (1941-1944), când 
biserica a fost bombardată. După bombardament cămaşa a fost găsită întreagă, iar 
acum ea se păstrează în Biserica Sfântului Gheorghe din Manduki. 


Desigur, plecarea Sfântului Cosma din Kerkira în iulie 1777, nu a fost o înfrângere 
sau o slăbiciune, nu a fost o încetare a lucrării sale şi nici o urmare a bătrâneţii şi 
ostenelii, ci o continuare a lucrării sale. Deşi avea şaizeci şi trei de ani, nu şi-a 
încetat lucrarea. Nu l-au înfricoşat comandantul insulei şi iscoadele ocupanților 
venețieni, nici evreii şi mai-marii vremii. El ştia că vremea se apropie şi vedea că 
este încă mult de lucru, de aceea atunci când l-au alungat din Kerkira s-a îndreptat 
spre localitatea Sfinții patruzeci de Mucenici, continuându-și cu multă râvnă şi 
putere lucrarea sa misionară. A botezat mulţi greci convertiți la islam, a făcut multe 
minuni, a întemeiat mulţime de şcoli, a mărturisit mii de oameni şi a rostit multe 
prooroci. 


După ce a plecat din satul Sfinţii patruzeci de Mucenici s-a oprit la Himarra, unde 
a fost pus în faţa următoarei situaţii: 


Locuitorii de acolo se ocupau cu negoţul pe mare şi datorită rivalităţii ajunseseră să 
aibă atâta ură între ei, încât aceasta îi ducea până la vărsări de sânge şi ucideri. Ca 
să se ferească de vrăjmaşii lor, sătenii nu mai mergeau la biserică. Dar pentru că 
voiai să participe la Dumnezeiasca Liturghie, au ridicat bisericuțe în casele lor sau 


lângă ele. In această vreme în Himarra şi în satele din preajmă, Driamades şi Vuno, 
existau multe biserici părăsite şi pe jumătate ruinate. 


Sfântul Cosma văzând aceasta, mai întâi i-a îndemnat spre împăcare şi dragoste, iar 
apoi a ridicat o biserică mare de obşte. Deoarece fiecare din bisericuțe erau 
afierosite unui anumit Sfânt, care era şi ocrotitorul casei, Sfântul Cosma a afierosit 
noua biserică Tuturor Sfinţilor. Pentru construirea acestei biserici şi a unei şcoli a 
folosit materialele de la bisericuţele pe jumătate ruinate şi de la cele ce erau 
începute. 


Această lucrare a Sfântului Cosma în Himarra a fost exploatată de vrăjmaşii 
Ortodoxiei, care spun că pe oriunde trecea dărâma biserici, ca să ia din ele 
materiale de construcţii şi să zidească şcoli. Însă nepricepuţii văd numai această 
faptă a Sfântului în care a folosit pogorământul şi nu vor să vadă toate celelalte 
fapte ale lui. Uită că a ridicat la Himarra Biserica Tuturor Sfinților, la Vuno 
Biserica Sfântului Spiridon şi alte biserici prin locurile pe unde a călătorit. Aceşti 
oameni uită că locuitorii din Himarra după moartea Sfântului au zidit în centrul 
localităţii, în semn de recunoştinţă, o sfântă biserică închinată lui care se păstrează 
până astăzi, iar nu o şcoală. Ei uită, de asemenea, că Ali paşa a construit în cinstea 
Sântului Cosma o mănăstire, iar nu o şcoală. 


Sfântul Cosma nu a dărâmat biserici ca să ia materialele de construcţii şi să 
zidească şcoli, ci el a construit şi biserici, şi şcoli. Sfântul spunea: 


La Himarra a fost găzduit la conacul lui Hristu Dima. Aici a ridicat Biserica 
Tuturor Sfinţilor, iar în satul învecinat, Vuno, a ridicat o biserică în cinstea 
Sfântului Spiridon, care a fost terminată în 1778 şi a cărei placă cu numele 
ctitorilor se păstrează până astăzi. La Zervates a proorocit că totdeauna vor avea 
vreme secetoasă, în vreme ce la Vuliarates a spus că vor avea belşug. Cu adevărat, 
până astăzi se împlinesc cuvintele lui. Apoi a mers la Drimades, Palassan, Dukates, 
Canina, Avlona şi Berati. La Berati, Kurt paşa i-a dăruit un amvon portabil. Acolo, 


Sfântul a întemeiat o şcoală grecească şi l-a pus dascăl pe biograful său de mai 
târziu, Sapfiros Hristodulidis. 


În continuare, Sfântul a trecut prin Tirana, Dirahion, Kroghia, Ahrida, Koriţa, 
Monastiri, Kastoria, Grevena şi a ajuns la Tesalonic. Aşa cum obişnuia, s-a întors 
în Thesalia, a mers în Epir, unde a trecut prin localitățile Meţovo, Sirako, Kalarites, 
Lapsista. Arţista (astăzi Aristi), Ziţa, Paramithia şi Parga. 


Mu de oameni îl cunoşteau şi aşteptau să-l viziteze din nou. Mulţi auziseră că un 
ieromonah athonit, cu binecuvântarea Patriarhului, călătoreşte prin patria lor aflată 
sub stăpânire străină şi îl aşteptau să-l primească cu bucurie. Puţini erau cei ce nu 
auziseră nimic despre el, însă atunci când venea în satul lor, alergau să-l întâmpine. 
Când pleca îl însoțeau toți câţiva kilometri şi îşi luau rămas bun cu lacrimi, pentru 
că presimţeau că nu-l vor mai vedea, că nu vor mai avea prilejul să se 
mărturisească la el, nu vor mai primi binecuvântarea lui şi nu vor mai vedea 
minuni săvârşite de el, care, în acea vreme erau multe, nu va mai întemeia şcoli, 
nu-l vor mai auzi rostind proorocii şi spunându-le când va veni „năzuinţa” şi ce se 
va întâmpla în viitorul apropiat şi îndepărtat. 


La sfârşitul anului 1778 sau începutul lui 1779 a vizitat din nou loanina. Însă, 
acolo evreii l-au clevetit la paşă că este unealtă a ruşilor, iar turcii i-au interzis să 
predice în oraş. Dar Sfântul le-a vorbit credincioşilor în afara oraşului, la Biserica 
Adormirii Maicii Domnului din Perivleptos. 


După aceea a întemeiat o şcoală în Zalango şi a mers la Țamuria. De acolo, 
presimţindu-şi sfârşitul, i-a scris fratelui său Hrisant, care era dascăl la şcoala din 
Naxos, o scrisoare cu data de 2 martie 1779, care se încheie astfel: 


În acea vreme era spionat şi de venețieni. Pe data de 18 aprilie 1779 spionul secret 
al Veneţiei, comisul Mamonas a încercat la Mavrolitari să-l prindă în cursă pe 
Sfântul Cosma. S-a apropiat de el şi a încercat să afle intenţiile lui. Dar în zadar, 
căci Sfântul era un misionar, iar nu diplomat sau soldat; nu avea secrete, nici 
intenţii rele, ci era un ieromonah athonit, un predicator grec ortodox. 


Puțin mai târziu Sfântul s-a dus la Preveza. Aici, creştinii i-au luat cămaşa, care se 
păstrează până astăzi in Biserica Sfinţilor Împărați Constantin şi Elena din oraş şi 
săvârşeşte minuni cu femeile care nu pot avea copii. Nici aici turcii nu i-au 
îngăduit să predice în oraş şi atunci Sfântul a predicat în afara oraşului, unde a 


spus, arătând spre Rumelia: „De acolo va veni armata greacă”. Şi într-adevăr, în 


1912 de acolo au pornit eliberatorii greci. 


Indată după aceea, trecând prin Arta, a mers la Mega Dendron, unde a săvârşit un 
parastas pentru părinţii săi. Apoi s-a întors in Epir şi s-a dus în Țamuria. 


Pe 30 aprilie 1779 venețienii i-au interzis să intre în Parga. Atunci, în chip minu- 
nat, au început să bată singure clopotele bisericilor care erau înăuntrul şi în afara 
cetăţii. După această întâmplare minunată locuitorii din Parga au ieşit în afara 
zidurilor cetăţii şi Sfântul Cosma le-a predicat în aer liber. Când a terminat predica, 
a cerut voie să intre în fortăreață singur ca să slujească Vecernia în Sfânta Biserică 
a Maicii Domnului Odighitria, însă nu i s-a îngăduit. 


După aceasta a plecat din Parga şi a mers la loanina, unde a întâmpinat o mare 
împotrivire din partea evreilor. Şi aceasta pentru că îi îndemna pe creştini să mute 
sâmbăta târgul de Duminică. Nici aici nu i-au îngăduit să intre în oraş şi atunci el a 
predicat în afara lui, la Sfânta Biserică a Adormirii Maicii Domnului Perivleptu, 
urcat într-un platan, ca să-l vadă şi să-l audă toţi. Acel platan se vede până astăzi. 


Puțin după aceea, pe când predica în faţa Sfintei Biserici a Sfintei Paraschevi din 
Derviţani, cineva l-a luat în râs, dar Sfântul i-a spus: 

După puţin timp acel om spân a fost rănit de un vrăjmaş de-al 
său. 


Sfântul a călătorit în continuare prin Bulio, Haskovo, Teriahates, Goriţa, Frastani, 
Liugkari, Zervates, Arghirokastro, Premeti, iar în drum spre Tepeleni a avut loc 
următoarea întâmplare: 


Cu puţin timp înainte de a ajunge la Tepeleni, în vreme ce predica mulțimilor, 
oameni ai evreilor şi ai turcilor au năvălit asupra lui. Atunci, Sfântul a fost izbăvit 
de mama lui Ali paşa, cunoscuta Hanko (sau Hamko). Sfântul a ajuns alergând în 
Tepeleni şi Hanko l-a luat în casa ei. Când s-a înserat a venit fiul ei Ali, care avea 
treizeci şi cinci de ani. În vremea cinei Sfântul i-a spus lui Ali: 


În ziua următoare, înainte de a pleca Sfântul Cosma, Ali l-a întrebat: 
- La Constantinopol mă voi duce? 


- Și desigur, cuvintele sale s-au împlinit întocmai. Ali paşa a ajuns „„mare”, iar la 
Constantinopol a mers capul său tăiat. 


Însă ceea ce nu au reuşit evreii să facă la Tepeleni, au săvârşit câteva zile mai 
târziu la Berati. I-au dat lui Kurt paşa o sumă uriaşă, 25.000 de groşi [1], cu care 
se puteau cumpăra 12.500 de oi, ca să-l omoare. Acela I-a prins la Kollikondasi şi 
l-a înecat în râul Apson, la 24 august. 


La Kollikondasi, în Epirul de nord, Sfântul Cosma şi-a încheiat muceniceşte viaţa 
pământească. 

Aici s-a încheiat şi a treia călătorie a sa. O călătorie biruitoare, o călătorie în care a 
primit cununa slavei, care l-a făcut mucenic, o călătorie care ne-a dat încă un Sfânt, 
Sfântul nostru, Sfântul neamului, Sfântul libertăţii, Sfântul celor robiţi, noul 
mucenic şi sfințitul mucenic Cosma Etolianul, cel întocmai cu apostolii, apostolul 
neamului, iar pentru thermioţi, pentru cei din Mega Dendron, pentru etolieni, 
Sfântul lor (nostru) compatriot. 


1 Această sumă valorează astăzi 1.100.00 de euro. 

(Constantin V. Triandafillu, Sfântul Cosma etolianul - Viaţa şi învăţăturile, 
traducere de Ieroschim. Ştefan Nuţescu, Editura Evanghelismos, Bucureşti, 
2010, pp. 37-46) 


